Սիրիան շարունակում է մնալ աշխարհի թիվ 1 թեժ կետը: Խնդիրն այն է, որ ի տարբերություն «Արաբական գարնան» սուբյեկտ դարձած Թունիսի, Լիբիայի, Եգիպտոսի և այլ երկրների, Սիրիայում ծավալվող իրադարձությունները կարող են միջազգային հարաբերություններում ծայրահեղ լարվածություն առաջացնել. մի կողմից` Արևմուտքի, մյուս կողմից` Ռուսաստանի ու Չինաստանի միջև: Միջազգային ճգնաժամի խորացման լրացուցիչ խթան կարող են հանդիսանալ Իրանի, Թուրքիայի, Իսրայելի ներգրավումը հակամարտությանը: Մի խոսքով Սիրիայում իրադարձությունների զարգացումներն ունեն նաև աշխարհաքաղաքական էական նշանակություն` հղի ամենավտանգավոր հետևանքներով: